paragraph_text: Sivo-crne su boje s četiri uzdužne pruge na dorzalnoj strani prsnog dijela, blago dlakavih tijela i jednim parom opnastih krila. Imaju crvene oči, malo izbuljene kod malo većih ženki. Kućna muha jedan je od najbrojnijih kukaca, a najveća je brojnost u toplim, ljetnim mjesecima. Vjeruje se da se prvi put pojavila u kenozoiku, vjerojatno na Bliskom istoku, i vjerojatno je danas raširena po cijelom svijetu, kao ljudski komenzal. To je najčešća vrsta muhe koja se nalazi u naseljenim područjima.